PATVIRTINTA

VšĮ Tauragės rajono PSPC direktoriaus

2019 m. birželio 10 d. įsakymu Nr. ĮV-63

**VAISTINIŲ PREPARATŲ REKLAMINIŲ RENGINIŲ ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Vaistinių preparatų reklaminių renginių organizavimo tvarkos aprašas (toliau – Aprašas) reglamentuoja reklaminių renginių organizavimo tvarką VšĮ Tauragės rajono Pirminės sveikatos priežiūros centre (toliau – įstaiga).
3. Vaistinių preparatų reklamuotojo vizitas į įstaigą, siekiant asmeniškai susitikti su sveikatos priežiūros specialistu, turinčiu teisę skirti vaistinius preparatus, ir suteikti jam informaciją apie reklamuojamą vaistinį preparatą, sveikatos priežiūros specialisto darbo laiku, skirtu pacientams priimti, draudžiamas.
4. Vaistinių preparatų reklamuotojo ketinimas kokiu nors būdu suinteresuoti sveikatos priežiūros specialistus skirti pacientams ar rekomenduoti jiems vaistinius preparatus, nenurodant tam pagrįstų ir būtinų medicininių indikacijų, yra neleidžiamas.
5. Šiuo aprašu privalo vadovautis įstaigos sveikatos priežiūros specialistai.
6. **VAISTINIŲ PREPARATŲ REKLAMINIŲ RENGINIŲ REGISTRACIJA IR ORGANIZAVIMO TVARKA**

5. Reklamos davėjas, norėdamas įstaigoje organizuoti reklaminį renginį, ne vėliau kaip prieš 10 darbo dienų iki siūlomos reklaminio renginio organizavimo datos turi raštu ar elektroniniu būdu pateikti sekretorei prašymą organizuoti reklaminį renginį (toliau – prašymas, priedas Nr. 1), kuriame turi būti nurodyta:

5.1. informacija apie reklamos davėją (pavadinimas, kontaktiniai duomenys);

5.2. reklaminio renginio pobūdis: renginys skirtas tik įstaigos sveikatos priežiūros specialistams ar ir kitų ASP įstaigų sveikatos priežiūros specialistams;

5.3. siūloma reklaminio renginio data ir renginio trukmė;

5.4. kokios profesinės kvalifikacijos sveikatos priežiūros specialistams skirtas reklaminis renginys;

5.5. reklaminio renginio tema, numatomo pranešimo pavadinimas;

5.6. numatomos pateikti informacijos apie reklamuojamą vaistinį preparatą ar vaistinius preparatus reklaminiame renginyje išsamesnis aprašymas.

6. Reklaminis renginys gali būti skirtas informacijai apie vieną ar kelis reklamuojamus vaistinius preparatus pateikti. Jame gali dalyvauti daugiau negu vieno vaistinio preparato registruotojo vaistų reklamuotojai.

7. Vaistų reklamuotojams turi būti užtikrintos vienodos galimybės dalyvauti įstaigos reklaminiuose renginiuose.

8. Įstaiga negali nustatyti ir imti mokesčio iš reklamos davėjo už reklaminį renginį, kuris organizuojamas jo prašymu.

9. Įstaigos vadovas užtikrina, kad reklaminiai renginiai būtų organizuojami taip, kad nepažeistų pacientų teisės gauti kokybiškas sveikatos priežiūros paslaugas ir nepažeistų įstaigos vidaus tvarkos taisyklių.

10. Sekretorė yra atsakinga už reklaminius renginius įstaigoje.

11. Sekretorė registruoja pateiktus prašymus Vaistinių preparatų reklaminių renginių organizavimo registracijos žurnale (priedas Nr. 2).

12. Sekretorė ne vėliau kaip per 5 darbo dienas nuo prašymo gavimo dienos leidžia organizuoti reklaminį renginį (suderina reklaminio renginio datą, renginio trukmę ir tematiką) arba pateikia motyvuotą rašytinį atsisakymą leisti organizuoti reklaminį renginį. Reklaminio renginio laikas turi būti parenkamas taip, kad kuo daugiau atitinkamos profesinės kvalifikacijos sveikatos priežiūros specialistų turėtų galimybę dalyvauti reklaminiame renginyje ir jis nebūtų organizuojamas šių specialistų darbo metu, skirtu pacientams priimti.

13. Sekretorė registruoja numatytą reklaminį renginį, datą, laiką, trukmę, temą, kokių profesinių kvalifikacijų sveikatos priežiūros specialistams jis skirtas, Vaistinių preparatų reklaminių renginių organizavimo registracijos žurnale. Ši informacija turi būti viešai skelbiama ASP įstaigos interneto svetainėje.

14. Sekretorė ne vėliau kaip likus 5 darbo dienoms iki reklaminio renginio datos informaciją apie suplanuotą reklaminį renginį raštu pateikia įstaigos sveikatos priežiūros specialistams, kuriems jis skirtas.

15. Reklamos davėjas ne vėliau kaip likus 3 darbo dienoms iki reklaminio renginio datos praneša sekretorei atvyksiančio vaistų reklamuotojo vardą, pavardę, pareigas. Jeigu informacija pasikeičia, sekretorė turi būti nedelsiant apie tai informuojama raštu ar elektroniniu būdu.

16. Sveikatos priežiūros specialisto dalyvavimas reklaminiuose renginiuose yra savanoriškas.

17. Reklaminiame renginyje turi dalyvauti ne mažiau kaip du sveikatos priežiūros specialistai, kuriems, atsižvelgiant į jų profesinę kvalifikaciją, jame numatoma pateikti informacija apie reklamuojamą vaistinį preparatą yra aktuali. Reklaminiame renginyje gali dalyvauti skirtingose įstaigose dirbantys sveikatos priežiūros specialistai.

18. Kiekvienas dalyvis pasirašo reklaminio renginio registracijos lape (priedas Nr. 3), nurodydamas vardą, pavardę, darbovietę ir kontaktinius duomenis. Reklaminio renginio dalyvių skaičius pateikiamas vaistų reklamuotojui.

19. Įstaiga dėl objektyvių priežasčių turi teisę atšaukti numatytą reklaminį renginį. Apie tai sekretorė turi skubiai, bet ne vėliau kaip prieš 1 darbo dieną raštu ar elektroniniu būdu informuoti reklamos davėją. Atitinkamai reklamos davėjas turi nedelsdamas, bet ne vėliau kaip prieš 1 darbo dieną pranešti sekretorei apie tai, kad dėl objektyvių priežasčių vaistų reklamuotojas negali atvykti į numatytą reklaminį renginį. Sekretorė apie neįvykusį reklaminį renginį turi pažymėti Vaistinių preparatų reklaminių renginių organizavimo registracijos žurnale ne vėliau kaip per 3 darbo dienas nuo numatyto reklaminio renginio dienos.

20. Pasibaigus renginiui, reklamos davėjo vaistų reklamuotojas pasirašo Vaistinių preparatų reklaminių renginių organizavimo registracijos žurnale, patvirtindamas, kad renginys įvyko.

21. Praėjusių metų Vaistinių preparatų reklaminių renginių organizavimo registracijos žurnalas įstaigoje saugomas 5 metus.

22. Įstaiga turi raštu informuoti Valstybinės vaistų kontrolės tarnybą apie tai, kad reklamos davėjas ar vaistų reklamuotojas galėjo pažeisti tvarkos reikalavimus, nedelsdamas, bet ne vėliau kaip per 3 darbo dienas nuo galimo tvarkos reikalavimų pažeidimo nustatymo dienos.

23. Vaistinių preparatų reklamuotojas privalo:

23.1. nešioti darbuotojo tapatybę patvirtinantį dokumentą taip, kad būtų aiškiai atpažįstamas darbo metu;

23.2. dalyvaudamas įstaigoje vykstančiame reklaminiame renginyje, pateikti kiekvieno reklamuojamo vaistinio preparato charakteristikų santrauką arba užtikrinti jos prieinamumą kitomis priemonėmis.

1. **ATSAKOMYBĖ**

24. Sekretorė atsako už tinkamą reklaminių renginių registraciją, informacijos teikimą bei registracijos žurnalo pildymą ir saugojimą.

25. Įstaigos sveikatos priežiūros specialistai atsako už šiame Apraše nustatytų reikalavimų tinkamą vykdymą.

\_\_\_\_\_\_\_\_\_\_\_\_\_\_\_\_\_\_\_\_\_